Hracia karta

Hracia karta je list papiera s obrázkom, ktorý sa používa na hranie kartových hier.

Karty sa používajú v setoch. Každá karta v rade (sérii) má svoju farbu a hodnotu (poradie). Kartové sety majú najčastejšie štyri farby (série), ktoré v podstate predstavujú značky odvodené od historických arabských kariet. Počet hodnôt alebo ich poradie závisí od druhu kartového setu. Karty jednej farby sú hierarchicky zoradené podľa hodnoty.

 História 
Existuje domnienka, že hracie karty vznikli v Číne niekedy v 10. storočí. Boli to azda dominové karty, teda znázornenia vrhu dvoch hracích kociek, podobne ako sú dominové hracie kamene. O niekoľko storočí neskôr už hracie karty používali Arabi a odtiaľ sa cez Taliansko rozšírili do Európy a zvyšku sveta.

 Druhy hracích kariet 
 Latinské karty 
Latinské, alebo talianske, karty sa používajú v tzv. latinskom kultúrnom okruhu, v Taliansku, Španielsku a Portugalsku a v Latinskej Amerike. Farby na latinských kartách sú prevzaté zo starších arabských kariet:
Karty a ich tvary 50px 30px 40px 80px Latinské kartytal.arab. pohárecoppetúmán palicebastonidžawkán mečespadesujúf mincedenaridaráhim

 Nemecké karty 
Populárne známe aj ako sedmové karty. Tieto karty vznikli okolo roku 1460 v nemecky hovoriacom kultúrnom okruhu. Špeciálnym prípadom sú švajčiarske karty, ktoré obsahujú alternatívne série farieb. U nás sa štvrtej farbe hovorí gule, podľa okrúhleho symbolu, ktorý však v skutočnosti zobrazuje rolničky (uzatvorené zvončeky):
 Farby 80px 80px 60px 80px Nemecké kartynem. červeneHerz zeleneGras, Laub žaludeEichel guleSchellen Švajčiarske kartynem. štítySchilde ruže žalude gule Francúzsky ekvivalent srdcia piky kríže kára

Set obsahuje 32 kariet, štyri série po ôsmich hodnotách, označených často rímskymi číslicami 7 – 10 a obrazmi.
 VII – VIII – IX – X – nižník – vyšník – kráľ – eso

Švajčiarska súprava na národnú kartovú hru jass je rozšírená na 36 kariet, štyri sety s deviatimi hodnotami.
 VI – VII – VIII – IX – zástava – dolník – horník – kráľ – eso

 Francúzske karty 

Populárne známe aj ako žolíkové karty. 

Farby sú:
 Francúzske farby ♥ ♠ ♣ ♦ Nemecké farbypoužívajú sa pri hre skat ♥ ♠ ♣ ♦ Francúzske karty srdcia piky kríže kára

Anglické označenia farieb naznačujú ich pôvod v latinských kartách:
 ♠ piky, angl. spades – rýle, t. j. čepele mečov,
 ♣ kríže, angl. clubs – palice.
Podobne francúzsky názov opäť naznačuje súvis s nemeckými kartami:
 ♣ kríže, franc. trèfles – ďateliny, trojlístky, t. j. zeleň.

Set obsahuje 52 kariet, štyri farby po trinástich hodnotách, označených číslami 2 – 10 a obrazmi.
 A – 2 – 3 – 4 – 5 – 6 – 7 – 8 – 9 – 10 – J – Q – K

Označenia obrazov pochádzajú z anglických názvov:
 J – jack, páža, dolník, chlapec,
 Q – queen, kráľovná,
 K – king, kráľ,
 A – ace, eso,

alebo z nemeckých názvov obrazov:
 B – Bube, páža, dolník, chlapec,
 D – Dame, dáma,
 K – König, kráľ,
 A – Ass, eso.

Navyše bývajú pribalené ešte žolíky, ktoré v niektorých druhoch hier nahrádzajú ľubovoľnú kartu. Ku každému setu jedného balíčka kariet (52 kusov) označených anglickými písmenami bývajú spravidla pridelené dve žolíkové karty. V balíčkoch označených nemeckými písmenami bývajú tri.

 Unicode 
Štandard Unicode definuje 8 grafém pre francúzske karty, od U+2660 po U+2667:
 ♠ ♡ ♢ ♣ ♤ ♥ ♦ ♧

vo farbe:
 ♠ ♡ ♢ ♣ ♤ ♥ ♦ ♧

U+2660 dec: 9824U+2661 dec: 9825U+2662 dec: 9826U+2663 dec: 9827Čierna pikaBiele srdceBiele károČierny kríž&spades;&#9824;&#x2660;&#9825;&#x2661;&#9826;&#x2662;&clubs;&#9827;&#x2663;U+2664 dec: 9828U+2665 dec: 9829U+2666 dec: 9830U+2667 dec: 9831Biela pikaČierne srdceČierne károBiely kríž&#9828;&#x2664;&hearts;&#9829;&#x2665;&diams;&#9830;&#x2666;&#9831;&#x2667;

 Tarotové karty 
Tarotové karty sa líšia v závislosti od prevedenia alebo od miestnych zvyklostí. Majú buď francúzske farby (srdcia, kára, piky a kríže), alebo pôvodné latinské farby (poháre, palice, meče a mince).

Pôvodný tarotový set obsahuje 78 kariet, rozdelených takto:
 56 kariet v štyroch farbách:
 40 číslovaných kariet – čísla 1 – 10,
 16 dvorných kariet – chlapec (páža), kaval (jazdec), dáma (kráľovná) a kráľ,
 22 tarotov (tromfov),
 21 kariet číslovaných rímskymi číslicami – čísla I – XXI,
 1 karta bez čísla (škýz, skýz; 1 karta).

Asi od roku 1800 sa používa set zmenšený na 54 kariet (v Maďarsku na 42 kariet), z nich 32 kariet je v jednotlivých farbách (4 × 8) a 22 je tarotov. V zmenšenom sete zostali dvorné karty a z čísiel v čiernych farbách (piky a kríže) karty 7 – 8 – 9 – 10, v červených farbách (srdcia a kára) karty A – 2 – 3 – 4. 

S prechodom na francúzske farby zmizli z kariet aj tradičné kresby a symboly, takže vyobrazenia na kartách sú len výsledkom fantázie umelca alebo vydavateľa. 

Niektoré karty majú vlastné názvy:
 škýz (tarok bez čísla) – z nem. Sküs < skomolené z franc. excuse,
 pagát (tarok I) – z tal. bagatello,
 mond (tarok XXI) – z nem. der Mond – mesiac, čo vzniklo omylom z franc. le monde – svet.
Karty škýz, pagát a mond sa spolu nazývajú trul, čo je opäť skomolenina z francúzskeho tous les trois – všetky tri.

 Pexeso 
Set obsahuje väčšinou 32 vzájomne párujúcich dvojíc kartičiek. Hra je určená pre dvoch až približne štyroch hráčov (ak je Pexeso väčšie, tak aj pre viac). Hra sa hrá sa tak, že sa všetky kartičky rozložia na hracej ploche obrázkom smerom nadol. Hráči ich striedavo otáčajú po dvoch, pričom ak sa otočená dvojica kartičiek nezhoduje (netvorí pár), hráč ich otočí naspäť obrázkom nadol (a pokračuje ďalší hráč). Ak hráč nájde párujúcu dvojicu, zoberie si ju z hracej plochy a môže otočiť ešte jednu dvojicu kariet (pokračuje dokedy neotočí nezhodujúcu sa dvojicu). Vyhráva ten hráč, ktorý na konci hry vlastní najviac dvojíc kartičiek.

 Iné projekty 

Kategória:Kartové hry